"SETSWANA PUO YA GAE R-3 MOPHATO 3 SETSWANA PUO YA GAE DITLHOKEGO TSA KGWEDITHARO KGWEDITHARO 3 PUISO LE MEDUMOPUO NAKO E E TSHITSINTSWENG YA GO RUTA Bonnye jwa nako: Diura di le 4 le metsotso e le 30 mo bekeng Bogolo jwa nako: Diura di le 5 mo bekeng DITENG/DIKGOPOLO/DIKGONO Ditirwana tsa medumopuo di dirwa gararo ka beke mo metsotsong e le 15 Tswelela ka go dirisa medumopuo go bopa lenaneo la mopeleto la kgweditharo • Lemoga le go dirisa ditumanosi le ditumammogo tsotlhe tse di pataganeng tse o di rutilweng go fitlha ga jaana • Lemoga ditlhaka tse di sa utlwaleng/dumisiwang mo mafokong ke gore: u wa bobedi mo go thuu; o wa bobedi mo go Pooe, jj 'maaka' a wa bobedi ga a utlwale jj • Dirisa mafoko a a dumisiwang le go kwalwa ka go tshwana, mme a na le bokao jo bo farologaneng, jaaka ‘tshela’ go tshela botshelo le go tshela noka • Dirisa medumo le maina a ditlhaka go peleta mafoko • Bopa mafoko o dirise dikgono tsa medumopuo tse o di rutilweng monongwaga • Peleta mafoko ka nepagalo o dirise kitso ya medumopuo mo ditekong tse di sa tlhomamang, mo piletsong le mo ditirwaneng tsotlhe tse di kwalwang Ditirwana tsa puiso tsa letsatsi le letsatsi Puisokaelo ka ditlhopha (ditlhopha di le pedi mo letsatsing) le dinako tsa puisokopanelo di le 2 - 3 mo bekeng Puisokopanelo Dithuto tsa barutwana botlhe di dirwa ga 2-3 mo bekeng, metsotso e le 15, o dirisa bonnye setlhangwa se le sengwe mo bekeng. Itsise mefuta e e farologaneng ya ditlhangwa jaaka metshameko/diterama le mefuta e e farologaneng ya maboko. • Buisang (puisokopanelo) ditlhangwa tsa mokwalo o o godisitsweng jaaka maboko, dibuka tse dikgolo tsa dikgang, metshameko, diphousetara, ditlhangwa tsa se-eleketeroniki le morutabana • Buisa tlhatlhamano ya mefuta e e farologaneng ya maboko go ya ka ditlhogo tsa ona le go buisana ka tsona (popego le bokao, tlhopho ya mafoko) • Ranola tshedimosetso go tswa mo ditlhangweng tsa dithalo jaaka, dipapatso, ditshwantsho, dikerafo, ditšhate • Buisang mmogo mo phaposing le morutabana (puisokopanelo) le go buisana ka kakanyokgolo, baanelwa le poloto • Tlhagisa maikutlo a gore a kgang e ne e itumedisa le go kgona go emelela karabo ya gago, sk. “Ke ratile kgang e ka gonne e nkgopoditse …”) • Araba mefuta ya dipotso tsa maemo a a kwa godimo tse di ikaegileng ka setlhangwa se o se buisitseng, sk. “A nkoko wa gagwe o ne a tshwanetse go mmolelela gore…” • Dirisa thanodi go bona tlotlofoko e ntšhwa le tlhaloso ya ona Puisokaelo ka ditlhopha Morutabana o dira le ditlhopha di le pedi ka letsatsi, a dirisa metsotso e le 15 le setlhopha sengwe le sengwe. Setlhopha sengwe le sengwe se dira le morutabana gabedi mo bekeng • Buisetsa kwa godimo le ka setu go tswa mo bukeng ya gago mo setlhopheng sa puisokaelo le morutabana, ke gore, ditlhopha tsotlhe di buisa kgang e e tshwanang ka maemo a setlhopha se rutilweng ka ona • Buisa mefutakwalo e e farologaneng jaaka sekwalwa sa motshameko • Dirisa ditogamaano tsa go itshiamisa fa o buisa: go buisa gape, go kgaotsa le go ikatisa go bua lefoko pele ga ba le buela kwa godimo • Buisa ka thelelo e e oketsegang le ka go tlhagisa maikutlo, o kapodisa mafoko sentle le ka nepagalo • Dirisa bokgoni jwa go tlhaloganya kgotsa go ranola mafoko a a sa tlwaelegang ka go dirisa medumo, bokao mo tirisong le tshekatsheko ya popego ya mafoko go a tlhaloganya 118 PEGELO YA PHOLISI YA KHARIKHULAMO LE TLHATLHOBO"